recursal/SuperWikiNEXT-32B huggingface dataset:
**טמלה קארי קאמינס** (באנגלית: **Tamla Kari Cummins**; נולדה ב-27 ביולי 1988) הידועה בשם **טמלה קארי**, היא שחקנית אנגלייה. היא ידועה בעיקר מהופעתה בתפקיד קונסטנס בונסיו בסדרת הטלוויזיה של ה-BBC "המוסקטרים" ובתפקיד לוסי בסרטי הקולנוע "קרועים" ו"קרועים 2".

ביוגרפיה
--------

קארי נולדה וגדלה בעיר קובנטרי שבווסט מידלנדס. היא למדה בבית הספר היסודי וייקן קרופט ובבית הספר ארלסדון, בהמשך למדה בבית הספר וסטווד וב-Community College. בגיל 4 החלה לקחת שיעורי מחול בסטפס, מחול מודרני והתעמלות. עוד למדה בלט, תיאטרון מוזיקלי, וריקודי רחוב, והמשיכה באימונים עד גיל 20. אחר כך התקבלה לבית הספר למשחק "דרמה סנטר לונדון". בקובנטרי השתתפה בלהקת תיאטרון מקומית בשם "St Finbarr's Youth Arts" שהתמחתה בביצוע מחזות איריים.

בעקבות ניסיונה בתיאטרון לוהקה קארי בהפקה של תיאטרון בלגרייד של המחזה "The Wedding". היא נהנתה מהמשחק, אבל המחול היה אצלה בעדיפות ראשונה. אחרי שסיימה את בחינות ה A-levels בצרפתית, בביולוגיה, ובלימודי תיאטרון ודרמה החליטה שהיא רוצה לפנות לקריירת משחק. אחרי סיום הלימודים עברה לגור בלונדון ולקחה קורסים בבית ספר למשחק. ב-2011 סיימה תואר BA בהצטיינות במשחק.

בשנה האחרונה של הלימודים ב"דרמה סנטר לונדון" לוהקה קארי לתפקיד לוסי בסרט "קרועים". היא שיחקה במגוון תפקידים במחזות שונים. עוד הופיעה בעונה הרביעית של סדרת העל-טבעי "כמעט אנושיים" של ערוץ BBC Three, ובפרק בעונה השנייה של הסדרה "הגלימה". בסיטקום "Cuckoo" שיחקה קארי בפרק ששודר ב-25 בספטמבר 2012. בין 2014 עד 2016 גילמה את קונסטנס בונסיה בסדרת הטלוויזיה "המוסקטרים". ב-2013 שיחקה בתפקיד דניאל בסדרה הקומית "החבר'ה מהלשכה" של רשת ITV. ב-2014 גילמה שוב את לוסי בסרט ההמשך "קרועים 2".

פילמוגרפיה
----------

### קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 | קרועים הסרט | The Inbetweeners Movie | לוסי | מבוסס על הסדרה קרועים |
| 2014 | קרועים 2 | The Inbetweeners 2 | לוסי | סרט ההמשך של "קרועים הסרט" |

### טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2012 | כמעט אנושיים | Being Human | פרל | סדרת טלוויזיה (2 פרקים) |
| הגלימה | Silk | איזי קלווין | סדרת טלוויזיה (פרק אחד) |
| קוקו (אנ') | Cuckoo | רייצ'ל תומפסון | תפקיד ראשי (עונה 1); 6 פרקים |
| 2013 | החבר'ה מהלשכה | The Job Lot | דניאל | עונה ראשונה |
| 2014–2016 | המוסקטרים | The Musketeers | קונסטנס בונסיו / ד'ארטניאן | תפקיד ראשי |
| 2016 | הייסינת הצעירה | Young Hyacinth | ויולט | סרט טלוויזיה |
| 2017 |  | Stan Lee's Lucky Man | רייצ'ל ספייקס | בפרק "The Trojan Horse" |
| 2018 | מיילדת | Call The Midwife | נדין | סדרת טלוויזיה (פרק אחד) |
| 2020 |  | The First Team | אוליביה תאלבות' | סדרת טלוויזיה; 6 פרקים |

תפקידים בתיאטרון
----------------

* Saturday Night and Sunday Morning
* Solo Showing
* An Experiment with an Air Pump
* טרטיף
* הלילה השנים עשר
* דון קרלו
* The Kitchen
* Our Town
* Philistines
* Versailles
* This is Living
* While the Sun Shines

קישורים חיצוניים
----------------

* טמלה קארי, ברשת החברתית אקס (טוויטר)
* טמלה קארי, במסד הנתונים הקולנועיים IMDb (באנגלית)
* טמלה קארי, באתר Rotten Tomatoes (באנגלית)

הערות שוליים
------------

1. ↑  McMullen, Marion (2011-08-18). "Coventry girl's dream role in The Inbetweeners movie - Coventry News - News". Coventry Telegraph. נבדק ב-2012-02-16.
**יוהאן אורב** (באסטונית: **Johann Urb**; נולד ב-24 בינואר 1977) הוא שחקן אסטוני.

ביוגרפיה
--------

אורב נולד בטאלין שבאסטוניה. בגיל עשר לאחר גירושי הוריו עבר לפינלנד ביחד עם אמו ובעלה הפיני. בגיל שבע עשרה נסע לניו יורק שם מתגורר אביו, החל לפתח שם קריירת דוגמנות, ולאחר מכן למד בבית הספר למשחק של לי סטרסברג.

ב-2001 שיחק תפקיד קטן בסרט זולנדר ואחר כך הופיע גם בסרט 1408. 

בטלוויזיה שיחק תפקיד אורח בסדרות CSI: מיאמי והפמליה, ב-2006 שיחק בסרט "All In" לצד מייקל מדסן העוסק בסטודנטים לרפואה המנסים לנצח בתחרות פוקר.

הוא שיחק בדרמת הנעורים מגרש ביתי כבחור שברוק (סופיה בוש) יוצאת עמו.

ב-2007 שיחק במספר פרקים בסדרה "צהוב!" לצד קורטני קוקס, ב-2008 שיחק בקומדיה "Strictly Sexual" עם אמבר בנסון, ב-2009 החל לשחק תפקיד ראשי בסדרה איסטוויק. באותה שנה גילם את תפקיד המאבטח והטייס סאשה, בסרט האפוקליפטי המצליח 2012.

קישורים חיצוניים
----------------

* יוהאן אורב, ברשת החברתית אקס (טוויטר)
* יוהאן אורב, ברשת החברתית אינסטגרם
* יוהאן אורב, במסד הנתונים הקולנועיים IMDb (באנגלית)
* יוהאן אורב, באתר AllMovie (באנגלית)
* יוהאן אורב, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 141307447
* ISNI: 0000 0000 7913 1126
* VIAF: 120906163
* WorldCat: viaf-120906163

 |
**טרי תומאס** (באנגלית: **Terry-Thomas**‏; 10 ביולי 1911 – 9 בינואר 1990) היה שחקן תיאטרון, קולנוע וטלוויזיה בריטי. התפרסם בעיקר בסרטים בהם הופיע בתפקידים של נוכל מהמעמד העליון עם חיוך שטני שחשף את סימן ההיכר שלו – רווח בין שתי שיניו הקדמיות. ברפואה יש אפילו סימן רנטגני שנקרא "סימן טרי תומאס" (אנ') – רווח בין עצמות כף היד לאחר חבלה כמו הרווח בין שיניו של טרי תומאס.

ביוגרפיה
--------

תפקידו הראשון בקולנוע היה בסרט "חייו הפרטיים של הנרי השמיני" בכיכובו של צ'ארלס לוטון (1933) שם הופיע בתפקיד קטן ללא קרדיט. לאחר מכן הופיע בעוד סרטים בריטיים ללא קרדיט. במלחמת העולם השנייה שירת בלהקת בידור לחיילים.

לאחר המלחמה החל להופיע בתיאטרון, בטלוויזיה ובסרטים כמו "Private's Progress" ‏ (1956), "The Green Man" ‏ (1956) ועוד.

ב-1958 השתתף בסרט "אצבעוני" לפי אגדות האחים גרים ביחד עם פיטר סלרס איתו הופיע בארבעה סרטים.

ב-1963 השתתף בסרט "מטורף, מטורף, מטורף העולם" בתור אחד המחפשים אחרי אוצר כסף שדוד.

ב-1965 השתתף בסרט "אנשים מופלאים במכונות מעופפות" בתור סיר פרסי שמנסה בנוכלותו לרמות את כל המשתתפים בטיסה לפריז אבל בסוף נכשל כישלון חרוץ. כן השתתף באתה שנה בקומדיה "כיצד לרצוח את אשתך" לצידו של ג'ק למון.

תומאס החל לסבול ממחלת פרקינסון משנת 1971 ומצבו הלך והידרדר. הטיפולים עלו לו הון והוא נאלץ לחיות בבדידות וחוסר כל. מצבו התגלה ב-1989 ומיטב אמני בריטניה ביניהם פיל קולינס ומייקל קיין ערכו למענו ערב התרמה בו נאספו 75,000 לירות שטרלינג למענו ולמען אגודת חולי פרקינסון בבריטניה. הוא הועבר למוסד סיעודי מכובד במחוז סארי שם מת בגיל 79.

פילמוגרפיה חלקית
----------------

* האמת העירומה – (1957)
* אצבעוני – (1958)
* בית ספר לנוכלים – (1960)
* העולם המופלא של האחים גרים – (1962)
* דירת הרווק – (1962)
* מטורף, מטורף, מטורף העולם – (1963)
* כיצד לרצוח את אשתך – (1965)
* גירושין נוסח אמריקה – (1965)
* אנשים מופלאים במכונות מעופפות – (1965)
* החולם בהקיץ – דיבוב (1966)
* הטיול הגדול – (1966)
* רקטת ז'ול ורן לירח – (1967)
* היכן היית כשכבו האורות – (1968)
* רובין הוד – דיבוב (1973)

קישורים חיצוניים
----------------

ויקישיתוף מדיה וקבצים בנושא **טרי תומאס** בוויקישיתוף

* טרי תומאס, במסד הנתונים הקולנועיים IMDb (באנגלית)
* טרי תומאס, באתר AllMovie (באנגלית)
* טרי תומאס, באתר Rotten Tomatoes (באנגלית)
* טרי תומאס, במסד הנתונים הקולנועיים KinoPoisk (ברוסית)
* טרי תומאס, באתר MusicBrainz (באנגלית)
* טרי תומאס, באתר Discogs (באנגלית)
* טרי תומאס, באתר "Find a Grave" (באנגלית)
* טרי תומאס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008729413405171
* BNE: XX1082260
* BnF: cb13954513v (data)
* GND: 119092956
* ISNI: 0000 0000 7326 1421
* LCCN: n91083686
* MusicBrainz: 853a77c1-2f6f-4734-b1d8-7651a6065410
* NLA: 35761976
* NLK: KAC2020S4313
* NTA: 240446771
* SUDOC: 166992674
* VIAF: 64197467
* WorldCat: lccn-n91083686

 |
**קולומביה סנטר** (אנגלית: Columbia Center) הוא גורד שחקים השוכן בעיר סיאטל, שבצפון-מערב ארצות הברית, והוא גורד השחקים הגבוה ביותר במדינת וושינגטון (נכון ל-2013) ואחד הגבוהים בארצות הברית.

היסטוריה
--------

המבנה נקרא במקור "קולומביה סנטר", ובהמשך שונה שמו ל"קולומביה סיפירסט סנטר" לכבוד בנק סיפירסט, שמיקם בו את משרדיו. בהמשך בנק סיפירסט מוזג לתוך בנק אוף אמריקה, ושם הבניין שונה בהתאם ונקרא "מגדל בנק אוף אמריקה", עד אשר שב לשמו המקורי ב-2005. מהכניסה בשדרה הרביעית ועד הגג גובהו הוא 284.2 מטרים.

את בנייתו של המגדל יזם מרטין זליג, יזם נדל"ן, והוא תוכנן על ידי משרד "צ'סטר ל. לינדסי אדריכלים" ונבנה על ידי חברת הבנייה "האוורד ס. רייט". בנייתו החלה בשנת 1982 והושלמה בשנת 1985, היא עלתה כמאתיים מיליון דולר. כאשר הושלם המגדל, היה גורד השחקים הגבוה ביותר מערבית לנהר המיסיסיפי. המגדל שוכן בבלוק הנתחם על ידי השדרה הרביעית והחמישית, ועל ידי הרחובות צ'רי וקולומביה, ויש הפרשי גובה בין החזיתות השונות; הכניסה הראשית למגדל היא מהשדרה החמישית, הגבוהה ביותר מעשרה מטרים מהכניסה בשדרה הרביעית. המגדל עשוי פלדה וזכוכית, והוא מקושר על ידי מעבר תת-קרקעי לשני מגדלים, בהם המגדל המוניציפלי של סיאטל. 76 קומותיו של המגדל מאכלסות משרדים, והוא כולל גם 7 קומות תת-קרקעיות ששימושן מגוון, ו-46 מעליות. קומותיו הראשונות מצופות גרניט. בקומה ה-73 ישנו סיפון צפייה הצופה אל סיאטל והסובב אותה. בקומות 75 ו-76 שוכן מועדון פרטי, "קולומביה טאואר קלאב", הכולל מסעדה, בר, ספרייה וחדרי ישיבות.

בתכנון המקורי, המגדל אמור היה להתנשא לגובה של 306.5 מטרים, אך רשות התעופה הפדרלית של ארצות הברית הביעה התנגדות לגובה כה רב, זאת בשל קרבתו של המגדל לנמל התעופה הבינלאומי סיאטל-טקומה. על-אף האיסור מספר הקומות נותר כמתוכנן, בעוד גובהה של כל קומה קטן בכחמישה עשר סנטימטרים.

עד האנטנה גובהו של המגדל הוא 295 מטרים, והוא מכיל כ-140,000 מ"ר של שטחי משרדים.

קולומביה סנטר לא זכה לתשואות רבות בעיר סיאטל. האדריכל ויקטור שטיינברוק, פעיל בולט למען שימור מבנים בסיאטל, אמר על הבניין: "הוא נורא. חד וחלק, סמל של אגואיזם ותאוות בצע. מכל המבנים המזדקרים בחוף המערבי שנבנו כדי להפגין את האגו של מישהו, זהו כנראה הדוחה ביותר."

קישורים חיצוניים
----------------

ויקישיתוף מדיה וקבצים בנושא **קולומביה סנטר** בוויקישיתוף
* 

* אתר האינטרנט הרשמי של קולומביה סנטר

קולומביה סנטר, מבט מלמטה
* קולומביה סנטר באתר EMPORIS
* קולומביה סנטר באתר SkyscraperPage

הערות שוליים
------------

1. ↑  תרגום חופשי, historylink.org
**מריסה לואיסה פארֵדֶס ברתולומה** (בספרדית: **María Luisa Paredes Bartolomé**; נולדה ב-3 באפריל 1946) היא שחקנית ספרדייה.

פארדס, ילידת מדריד, החלה לשחק בתיאטרון בשנות השישים. ב-1960 שיחקה לראשונה בקולנוע, בסרט "091, מדברים מהמשטרה". לאחר הסרט נעשתה אלילת נוער בספרד. פארדס שיחקה מאז בסדרות טלוויזיה וביותר מ-90 סרטים, רובם הפקות ספרדיות אך גם איטלקיות, מקסיקניות וצרפתיות. הופעותיה בטלוויזיה היו בעיקר בתפקיד עצמה, בטלנובלות.

פארדס הופיעה בסרטים רבים שזכו לאהדת המבקרים ולהצלחה קופתית, בהם סרטיו של פדרו אלמודובר "הרגלים מגונים" (1983), "עקבים גבוהים" (1991), "פרח הסוד שלי" (1995), עליו זכתה בפרס הקולנוע הלאומי של ספרד, ו"הכל אודות אמא" (1999), והסרט "החיים יפים" (1998) של רוברטו בניני. בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar).

בשנת 1996 שיחקה לצד השחקן האיטלקי מרצ'לו מסטרויאני בסרט הצרפתי "חיים משולשים ומוות רק אחד" של הקולנוען הצ'יליאני ראול רואיס. 

ב-2007, היא הופיעה בסרט הקצר "El camino de Ana" (דרכה של אנה). ב-2019 שיחקה בקומדיה הספרדית "למרות הכל" לצדה של רוסי דה פלמה. 

פארדס הייתה נשיאת האקדמיה לקולנוע בספרד.

קישורים חיצוניים
----------------

ויקישיתוף מדיה וקבצים בנושא **מריסה פארדס** בוויקישיתוף

* מריסה פארדס, במסד הנתונים הקולנועיים IMDb (באנגלית)
* מריסה פארדס, באתר AllMovie (באנגלית)
* מריסה פארדס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007442176205171
* BIBSYS: 99002286
* BNE: XX960977
* BnF: cb140189052 (data)
* CANTIC: a11705255
* GND: 129996793
* ISNI: 0000 0001 1455 888X
* LCCN: n94091688
* NKC: pna2006322532
* NLP: a0000002051471
* NTA: 152427996
* SUDOC: 059566949
* VIAF: 118184714
* WorldCat: lccn-n94091688

 |
**מרלה דנדרידג** (באנגלית: **Merle Dandridge**; נולדה ב-31 במאי 1975) היא מדבבת, שחקנית וזמרת אמריקאית.

ביוגרפיה
--------

דנדרידג׳ נולדה באוקינאווה שביפן ב-31 במאי 1975. אמה של דנדרידג' היא חצי יפנית וחצי קוריאנית, ואביה אפרו-אמריקאי. היא חזרה לארצות הברית עם הוריה עקב עבודתו של אביה, והם התגוררו בבסיס חיל האוויר ביל בקליפורניה לפני שהתיישבו בבסיס חיל האוויר בבלוויו, נברסקה, שם בילתה את רוב ילדותה. היא למדה בבית הספר התיכון Papillion La Vista והשתתפה בשיעור הפקת הצגות ובמגמת תיאטרון. לאחר מכן למדה בקונסרבטוריון התיאטרון באוניברסיטת רוזוולט.

קריירה
------

דנדרידג׳ החלה את הקריירה שלה בהצגות תיאטרון בשיקגו. היא צברה קהל רחב יותר בתור המדובבת של אליקס ואנס במשחק הפעולה עטור הפרסים Half-Life 2. בשנת 2006, היא לוהקה לתפקיד קאלה בהפקה המקורית של טרזן בברודוויי. היא זכתה בפרס BAFTA על הופעת הדיבוב שלה במשחק 2015 Everybody's Gone to the Rapture. לדנדרידג' היו גם תפקידים חוזרים בסדרת הדרמה של FX ,ילדי האנרכיה בתור ריטה רוזוולט, ואופרת הסבון הנעורים הקצרה של The CW Star-Crossed בשנת 2014. בשנת 2015, היא כיכבה בעונה השנייה של NBC Medical.

בשנת 2015 לוהקה דנדרידג׳ לתפקיד הדמות הראשית בסדרת הדרמה של רשת אופרה ווינפרי, גרינליף. היא מגלמת את התפקיד של גרייס גרינליף, בתו המנוכרת של גרינליף. היא זכתה לשבחים רבים על תפקידה בסדרה.

מ-9 בנובמבר 2017 עד 7 בינואר 2018, כיכבה דנדרידג' בתפקיד Papa Ge the God of Death בחידוש לדרמה המוזיקלית בברודוויי של Once on This Island. כמו כן, בשנת 2018, היה לה תפקיד חוזר בסדרה הקומית של CBS מרפי בראון. בשנת 2020, דנדרידג׳ לוהקה לתפקיד קבוע בסדרה את שמונה הפרקים של HBO Max "הדיילת".

קישורים חיצוניים
----------------

ויקישיתוף מדיה וקבצים בנושא **מרלה דנדרידג'** בוויקישיתוף
* מרלה דנדרידג', ברשת החברתית אקס (טוויטר)
* מרלה דנדרידג', ברשת החברתית אינסטגרם
* מרלה דנדרידג', במסד הנתונים הקולנועיים IMDb (באנגלית)
* מרלה דנדרידג', במסד הנתונים הקולנועיים KinoPoisk (ברוסית)
* מרלה דנדרידג', באתר MusicBrainz (באנגלית)

הערות שוליים
------------

1. ↑  CAAM, Merle Dandridge on "Blasian" Identity and Oprah Winfrey Network's new summer original series "Greenleaf", CAAM Home, ‏20 ביוני 2016 (באנגלית אמריקאית)
2. ↑  A. B. C. News, 5 Reasons to Watch Oprah Winfrey's New Series 'Greenleaf', ABC News (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1232438618
* ISNI: 0000 0000 5415 6394
* LCCN: no2006082212
* MusicBrainz: 79336802-e0ad-4aa9-9e83-fc53d50d02c7
* VIAF: 7149129
* WorldCat: lccn-no2006082212

 |
לאוניד דרבניוב
**לאוניד פטרוביץ' דרבניוב** (ברוסית: Леонид Петрович Дербенёв; ‏12 באפריל 1931, מוסקבה - 22 ביוני 1995, מוסקבה) הוא משורר סובייטי רוסי.

חייו
----

לאוניד דרבניוב נולד במוסקבה. בזמן מלחמת העולם השנייה נמלטה משפחתו לכפר במחוז ולדימיר ולאחר המלחמה חזרה למוסקבה. בשנת 1954 דרבניוב סיים לימודי משפטים ועבד כמשפטן בארגונים שונים.

שירו הראשון התפרסם בעיתון של הפיונירים בעודו בן 14. במקביל לעבודה כמשפטן כתב דרבניוב שירים שהתפרסמו בעיתונות הסובייטית. ב-1959 עזב את עיסוקו כמשפטן ועבר להתפרנס מכתיבת שירים בלבד. בתחילת דרכו תרגם שירים של משוררי ברית המועצות שלא כתבו ברוסית. בשנות ה-60 תרגם דרבניוב מספר שירים מערביים של דומניקו מודוניו וסלבטורה אדמו. דרבניוב שיתף פעולה עם מספר מלחינים סובייטים: אלכסנדר זצפין, ויאצ'סלב דוברינין, יורי אנטונוב, מקסים דונייבסקי ועוד. הוא כתב מילים לשירים של מוסלים מגמאייב, לב לשצ'נקו, אלה פוגצ'ובה, ולרי לאונטייב, מיכאיל בויארסקי, פיליפ קירקורוב ולהקות פופולריות בהן סמוצבטי, ווסיוליה רביאטה.

שירים שכתב דרבניוב שולבו בכ-120 סרטים סובייטים. ביחד עם אלכסנדר זצפין הוא היה מחבר שירים בסרטים של לאוניד גאידאי. מלחין נוסף שדרבניוב כתב איתו מספר רב של שירים היה ויאצ'סלב דוברינין, שהחל משנות ה-80 החל גם לשיר אותם בעצמו.

שירי דרבניוב זכו מספר פעמים בתחרות "שיר השנה". מכיוון שדרבניוב לא פרסם ספרים עם שיריו הוא לא יכל להתקבל לאיגוד הסופרים. במקום זה מכיוון שרבים משיריו בוצעו בסרטים הוא התקבל לאיגוד עובדי הקולנוע.

דרדניוב נפטר במוסקבה בשנת 1995 מסרטן הקיבה.

בשנת 2004 נערכה תחרות שירה לזכרו. בשנת 2011 לכבוד יובל 80 נערכה הופעה חגיגית של שיריו שצולמה לטלוויזיה.

קישורים חיצוניים
----------------

* אתר לזכרו של לאוניד דרבניוב
* סרט תיעודי על דרבניוב(הקישור אינו פעיל)
* לאוניד דרבניוב, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb155182968 (data)
* GND: 130387614
* ISNI: 0000 0001 1062 5926
* LCCN: n93092686
* MusicBrainz: 92efd30b-c3f9-4a2f-b9f1-feb7a2ca062b
* VIAF: 51998205
* WorldCat: lccn-n93092686

 |
**נועם ורדי** הוא במאי, עורך וידאו ותסריטאי ישראלי.

ביוגרפיה
--------

בשנים 2004–2008 עבד ככתב וידאו באתר ynet, ולאחר מכן שימש במשך כשנה ככתב ב-nrg מעריב. בשנת 2007 ביים את הקליפים הראשונים שלו, לשירים "בשורות רעות" ו"עולה ויורד" של המוזיקאי נעם רותם. בהמשך ביים מאות קליפים עבור אמנים ישראלים רבים נוספים, בהם אסף אמדורסקי, הדג נחש, בני בשן, איתי לוקץ', איתמר רוטשילד, נצ׳י נצ׳, איה כורם ועברי לידר.

ביים את סדרת הרשת "סנאי סנאי" בכיכובם של ירון ברלד ודודו ארז.

במרץ 2012 ביים את קליפ השקת עמוד הפייסבוק הרשמי באנגלית של נשיא מדינת ישראל, שמעון פרס, שגם השתתף בו, לצלילי מוזיקה שיצר נוי אלוש. הקליפ הוצג במשרדי פייסבוק בקליפורניה במעמד הנשיא פרס ומארק צוקרברג, מייסד פייסבוק.

באוגוסט 2013 ביים את תוכנית הלייט נייט "חיות לילה" בערוץ הוט קומדי סנטרל, בהנחיית דודו ארז וירון ברלד.

במהלך 2014 ביים את תוכנית הילדים "המופע של טל.נט" בערוץ 10, בכיכובם של איתי שגב ויובל בינדר.

ביים את הפתיח וקטעים נבחרים כמו סדרת מערכוני הקאלט הכנופיה בכיכובם של טל טירנגל ומיכאל סוויסה בתוכנית הטלוויזיה "לילה טוב עם אסף הראל", ששודרה בערוץ 10 בין השנים 2015 ל-2016.

ביים פרסומות וקמפייני דיגיטל ל"קסטרו", "ויזה כ.א.ל", "WIX", "מגה בעיר", "האגודה הישראלית נגד ניסויים בבעלי חיים", "גולדסטאר", "XL", "אל על" ו"שרוטונים".

ביים מספר קמפיינים פוליטיים במהלך הבחירות המקומיות ב-2013 והבחירות לכנסת ב-2015.

ורדי הוא טבעוני והיה ממייסדי עמותת שב"י לזכויות בעלי חיים. כמו כן פעל גם במסגרת עמותת אנימלס והאגודה הישראלית נגד ניסויים בבעלי חיים.

קישורים חיצוניים
----------------

* נועם ורדי, במיזם "אישים" לתיעוד היצירה הישראלית
* נועם ורדי באתר *Mama-agency.com*
* "תל אביב נהיית יותר ויותר דומה ל־GTA מבחינת הטיפוסים", Time Out תל אביב, 15 בדצמבר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009506879205171
* VIAF: 42161451438764101310
* WorldCat (עם VIAF): 42161451438764101310

 |
**לארה פלין בויל** (באנגלית **Lara Flynn Boyle**; נולדה ב-24 במרץ 1970) היא שחקנית אמריקאית.

קורות חייה
----------

בויל נולדה בדבנפורט, איווה. שמה ניתן לה על שם אחת הדמויות ברומן "ד"ר ז'יוואגו" של בוריס פסטרנק. ילדותה עברה עליה בשיקגו ובמדינת ויסקונסין. היא למדה באקדמיה לאמניות של שיקגו.

קריירה
------

תפקידה הראשון בקולנוע היה תפקיד קטן בסרט "שמתי ברז למורה" (1986), בזכותו הצטרפה לאיגוד שחקני המסך למרות שהסצנה שלה נחתכה לבסוף בעריכה. לאחר מכן שחקה ב-1987 במיני-סדרה Amerika, ב-1988 בסרט "פולטרגייסט 3" וב-1989 בסרט "ללכת שבי אחריו".

תפקידה המשמעותי הראשון היה גילום דמותה של דונה הייוורד, אחת הדמויות המרכזיות בסדרה "טווין פיקס" שזכתה לביקורות מהללות. לאחר סיום הסדרה ב-1991, הפיק דייוויד לינץ' סרט בשם "טווין פיקס - אש הולכת עמי" אך בו סרבה בויל להשתתף בשל הצעות טובות יותר שעמדו בפניה. את תפקיד דונה בסרט גילמה מוירה קלי.

במהלך שנות התשעים שיחקה בויל במספר סרטים, בהם סרטים שזכו להצלחה ואחרים שכשלו בקופות. ב-1992 שיחקה בדרמת הפשע "תאומים ובנים" (**Equinox**), שביים אלן רודולף. באותה שנה שיחקה בדרמת הנעורים "איפה הימים לוקחים אותך" לצד ויל סמית'. ב-1994 הופיעה בסרט "שלושה במיטה אחת. ב-1997 היא ניגשה למבחני בד לתפקיד הראשי בסדרה "אלי מקביל" אך זה ניתן לבסוף לקליסטה פלוקהארט. עם זאת, בויל הותירה רושם עז על יוצר הסדרה, דייוויד אי קלי, וזה יצר עבורה את תפקיד המשנה לפרקליט המחוז, הלן גמבל, בסדרה אחרת, הפרקליטים.

בויל כיכבה בסדרה זו עד 2003, אז חלו שינויים בצוות השחקנים במטרה להעלות את פופולריות הסדרה ותפקידה בה נסתיים. על גילום תפקידה של הלן הייתה בויל מועמדת לפרס אמי וכן למספר פרסי איגוד שחקני המסך.
שיחקה גם בעונה השלישית של התוכנית לאס ווגאס כמוניקה מנקוזו הבעלים החדשים של בית המלון מונטסינו.

בשנת 1998 גילמה תפקיד מרכזי בסרט "אושר". בשנת 2002 גילמה בויל תפקיד ראשי בסרט המצליח "גברים בשחור 2", בו שיחקה את תפקידה של החייזרית המרושעת סרלינה. היא גם התארחה במספר פרקים של אלי מקביל, בסדרה "חוק וסדר" ובסדרות נוספות.

בשנת 2009 שיחקה בדרמת הפשע "*Life Is Hot in Cracktown*‏" בתפקיד הזונה בטי מקביין, בכיכובה של שאנין סוסאמון.

חיים אישיים
-----------

בויל נשואה בפעם השנייה. לבעלה הראשון נישאה באוגוסט 1996 והתגרשה ממנו שנתיים לאחר מכן. כיום היא נשואה לדונלד ריי תומאס השני, משקיע נדל"ן לו נישאה בדצמבר 2006. היא מתגוררת עמו בבוורלי הילס בבית שנבנה במקור כמעון המשרתים של השחקנית מרי פיקפורד. לבויל אין ילדים משלה ובמספר ראיונות הצהירה שהיא אינה מעוניינת להביא ילדים לעולם.

קישורים חיצוניים
----------------

ויקישיתוף מדיה וקבצים בנושא **לארה פלין בויל** בוויקישיתוף
* אתר האינטרנט הרשמי של לארה פלין בויל

* לארה פלין בויל, במסד הנתונים הקולנועיים IMDb (באנגלית)

* לארה פלין בויל, באתר AllMovie (באנגלית)

* לארה פלין בויל, באתר Rotten Tomatoes (באנגלית)

* לארה פלין בויל, במסד הנתונים הקולנועיים KinoPoisk (ברוסית)

* לארה פלין בויל, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345601305171
* BNE: XX1081948
* BnF: cb14041274w (data)
* GND: 141692863
* ISNI: 0000 0001 1562 1182
* LCCN: no96016317
* MusicBrainz: e9b1396e-d251-4c44-b93c-bd49cab6fc55
* NKC: xx0067327
* NTA: 136898068
* SUDOC: 091289157
* VIAF: 22343100
* WorldCat: lccn-no96016317

 |
פירוש נוסף ערך זה עוסק ברב ומקובל שפעל במאות ה-19 וה-20. אם התכוונתם לקרוב משפחתו שהיה אף הוא רב ופעל במאות ה-20 וה-21, ראו יום טוב ידיד הלוי (השני).

הרב **יום טוב ידיד הלוי** (ה'תרט"ז, 1856 - ל' בסיוון ה'תרפ"ג, 14 ביוני 1923) היה מקובל מגדולי רבני ארם צובא. כתביו נדפסו בספר "שמחת יום טוב".

ביוגרפיה
--------

נולד בחלב שבסוריה לקמר ולרב יצחק ידיד הלוי. למד במוסדות הקהילה היהודית המקומית ובגיל 18 נישא לרחל לבטון שסבה היה ראש בית הדין בחלב. 

בשנת ה'תר"ן, 1890, עלה לארץ ישראל והתקבל כחבר בישיבת המקובלים בית אל. הוא היה שכנו וידידו של ר' מוטל'ה טברסקי שעלה ארצה כמה שנים אחריו.

בימי מלחמת העולם הראשונה שרר רעב כבד בארץ ישראל, אשתו רחל ובנו שהתגורר אז בפורט סעיד נפטרו. בשל הרעב חזר רבי יום טוב לסוריה במטרה לגייס כספים עבור ישיבת בית אל. עם שובו לחלב נישא בשנית לנזהה בת מנחם גינדי. בני הקהילה שכנעו אותו להישאר בעיר והוא גר בה עד פטירתו, שבע שנים מאוחר יותר, בל' בסיוון ה'תרפ"ג. רבים מחכמי ומקובלי ארם צובא היו מתלמידיו.

היה נינו של הרב אליהו שמאע הלוי

הנצחתו
------

על שמו נקראו הישיבות "אור יום טוב" בירושלים. ו"קדושת יום טוב" ו"שמחת יום טוב" בתל אביב.

משפחתו
------

חלק מבניו נפטרו בילדותם וחלקם בצעירותם בגיל מאוחר יותר. בנו הבכור, הרב יצחק, שימש שוחט ובודק בקהילת פורט סעיד במצרים וחיבר ספר על הלכות שחיטה, הוא נפטר בחיי אביו ב-1916. בנו הרב אליעזר ידיד הלוי האריך ימים והדפיס את כתבי אביו בספר "שמחת יום טוב". בתו שרה נישאה לרב אהרן אבוטבול, הוא נפטר בצעירותו בשנת ה'תרפ"ח.

בנו מנישואיו השניים לנזהה גינדי היה חבר הכנסת מנחם ידיד.

לקריאה נוספת
------------

* דוד ציון לניאדו, **לקדושים אשר באר"ץ**: לתולדות חכמי ורבני אר"ץ (חלב), מהדורה שנייה, ירושלים, תש"ם, פריט ק"פ
* **ספר הזיכרון כבוד יום טוב** : לזכר הגאון הצדיק המקובל האלקי רבי יום טוב ידיד הלוי, במלאת 80 שנה לפטירתו : תרפ"ג-תשס"ג : כולל תולדותיו, הנהגותיו ומתורתו, דרושים, הספדים ועוד. תל אביב : הוצאת ישיבת שמחת יום טוב, תשס"ג. (הספר בקטלוג ULI).

קישורים חיצוניים
----------------

* מנחם ידיד, ****כבוד יום טוב****, תולדותיו, הנהגותיו ומתורתו: דרושים והספדים. ירושלים, תשס"ח, באתר אוצר החכמה
* יום טוב בן יצחק ידיד (נפטר 1923), הלוי, דף שער בספרייה הלאומית

* ספרו ****שמחת יום טוב****, ירושלים תרפ"ו, באתר היברובוקס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309255805171
* GND: 1170806007
* ISNI: 0000 0000 7077 4395
* LCCN: n95024049
* VIAF: 97226323
* WorldCat: lccn-n95024049

 |
**ג'יימס ריצ'רד קלי** (באנגלית: **James Richard Kelly**; נולד ב-28 במרץ 1975) הוא במאי קולנוע ותסריטאי אמריקאי אשר מוכר בעיקר בשל סרטו משנת 2001 "דוני דארקו".

ביוגרפיה
--------

קלי גדלו בעיר ניופורט ניוז במדינת וירג'יניה בארצות הברית, שם למד בבית הספר "Midlothian High School". בהמשך קיבל מלגת לימודים ועבר לדרום קליפורניה על מנת ללמוד המחלקה לקולנוע באוניברסיטת דרום קליפורניה (USC). במהלך לימודיו ב-USC הפיק קלי שני סרטים קצרים - "The Goodbye Place" ו"Visceral Matter" לפני שסיים את לימודיו בשנת 1997.

קלי זכה לעיקר פרסומו הודות לסרט המדע בדיוני "דוני דארקו" משנת 2001, אותו כתב וביים בו כיכב בתפקיד הראשי ג'ייק ג'ילנהול. אף על פי שהסרט זכה להצלחה מעטה יחסית כאשר יצא לראשונה לקולנוע, הסרט צבר פופולריות רבה לאחר שיצא לשוק על גבי DVD וזכה למעמד של סרט פולחן ברחבי העולם במשך השנים.

בעקבות ההצלחה הרבה לה זכה סרטו הראשון באורך מלא קלי הקים חברת הפקות משלו בשם "Darko Entertainment".

סרטו השני של קלי, "עלילות סאות'לנד", אשר הוקרן בפסטיבל הקולנוע בקאן בשנת 2006, יצא באופן רשמי לאקרנים ב-16 בנובמבר 2007 וכיכבו בו דוויין ג'ונסון, שרה מישל גלר, שון ויליאם סקוט, קווין סמית' ומירנדה ריצ'רדסון.

בשנת 2009 יצא סרטו השלישי "הקופסה"; סרט מדע בדיוני ומותחן פסיכולוגי המבוסס על הסיפור הקצר "Button, Button" משנת 1970 מאת ריצ'רד מתיסון, בכיכובם של קמרון דיאז וג'יימס מרסדן על זוג צעיר שמקבל קופסה מאדם מסתורי (בגילומו של פרנק לנגלה) שמציע להם מיליון דולר אם ילחצו על הכפתור בקופסה, אבל שברגע שהלחצן נלחץ, מישהו שהם לא מכירים ימות.

פילמוגרפיה
----------

| שנה | סרט | הערות |
| --- | --- | --- |
| 2001 | דוני דארקו | במאי, תסריטאי |
| 2005 | דומינו | תסריטאי |
| 2006 | עלילות סאות'לנד | במאי, תסריטאי |
| 2009 | הקופסה | במאי, תסריטאי, מפיק |
| אבא שלך מלך | מפיק |
| *I Hope They Serve Beer in Hell* | מפיק |
| 2010 | מבצע: סוף המשחק | מפיק |

קישורים חיצוניים
----------------

ויקישיתוף מדיה וקבצים בנושא **ריצ'רד קלי** בוויקישיתוף

* ריצ'רד קלי, במסד הנתונים הקולנועיים IMDb (באנגלית)
* ריצ'רד קלי, באתר AllMovie (באנגלית)
* ריצ'רד קלי, במסד הנתונים הקולנועיים KinoPoisk (ברוסית)
* ריצ'רד קלי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1533036
* BnF: cb144658451 (data)
* CANTIC: a11519496
* GND: 13396955X
* ISNI: 0000 0001 1453 2903
* LCCN: no2003003735
* NDL: 01042471
* NKC: xx0041912
* NLK: KAC201214892
* SUDOC: 139177175
* VIAF: 100245355
* WorldCat: lccn-no2003003735

 |
**שאנון אליזבת' קיין** (באנגלית: **Shannon Elizabeth Kane**; נולדה ב-14 בספטמבר 1986) היא שחקנית קולנוע וטלוויזיה אמריקאית. מוכרת בעיקר בזכות משחקה בתור נטלי פאולר באופרת הסבון "כל ילדיי" ברשת ABC.

ביוגרפיה
--------

שאנון אליזבת' קיין נולדה בקלמזו, מישיגן. היא למדה ב"תיכון מרכז פורטג'" שבעיר פורטג', מישיגן, וסיימה את לימודיה שם בשנת 2003. לאחר מכן החלה ללמוד באוניברסיטת מערב מישיגן אך פרשה לאחר זמן קצר. 

קיין החלה בקריירת דוגמנות, התגוררה כשנה בשיקגו ולאחר מכן, בגיל 18, עברה להתגורר בלוס אנג'לס.

לקיין יש ילד בשם ציון.

קריירה
------

הופעתה הראשונה על המסך הייתה בשנת 2006, בתפקיד אורח של לסלי אנדרסון בפרק של סדרת הדרמה המשטרתית "CSI: מיאמי". קיין שיחקה גם בתפקידי אורח קטנים בסדרות הטלוויזיה ""הפמליה" (2007) וב"צעירים חסרי מנוח" (2007). בשנת 2008 הצטרפה לצוות השחקנים של אופרת הסבון הפופולרית "כל ילדיי" ברשת ABC, בתפקיד של נטלי פאולר, אותה גילמה עד שנת 2011. קיין שיחקה בשני סרטים משנת 2009 "רחובות ברוקלין" ובסרט "דם ועצם". 

בשנת 2012 השתתפה בסרט האימה "האספן" לצדו של דניאל שרמן. באותה השנה שיחקה בסדרת הדרמה היומית של ערוץ TeenNick "הוליווד הייטס" בתור טרייסי מדסן, מעצבת גרפית מצליחה. 

בשנת 2013 שיחקה בתפקיד החוזר של סבינה לורן בעונה הראשונה של סדרת הדרמה העל-טבעית "המקוריים" המהווה ספין אוף של הסדרה "יומני הערפד" ששודרה ברשת השידור האמריקאית The CW. 

בשנת 2019 היא שיחקה בתפקיד משני בסדרה "נשמה אמריקאית", ברשת הטלוויזיה BET.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2008 | *Diary of a Tired Black Man* | בחורה לוהטת בבר |  |
| 2009 | רחובות ברוקלין | שנטל |  |
| דם ועצם | שאנל |  |
| 2011 | *Madea's Big Happy Family* | קימבלי |  |
| ימ"מ: קרב אש | לורי ברטון |  |
| 2012 | האספן | פז |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2006 | CSI: מיאמי | לסלי אנדרסון | פרק: "Darkroom" |
| 2007 | צעירים חסרי מנוח | מוניקה | פרק: "Episode #1.8579" |
| הפמליה | מלצרית | פרק: "The Day Fuckers" |
| 2011-2008 | כל ילדיי | נטלי פאולר | 172 פרקים |
| 2012 | הוליווד הייטס | טרייסי מדסן | 23 פרקים |
| 2014-2013 | המקוריים | סבינה לורן / סלסטה דוביוס | תפקיד משני (עונה 1): 10 פרקים |
| 2014 | עונה של אהבה | אימאני | סרט טלוויזיה של Lifetime |
| 2018 | קוד בלאק | פלישיה האמפריאס | 3 פרקים |
| 2019 | נשמה אמריקאית | ליסה | 4 פרקים |
| 2020 | *Terror Lake Drive* | סם | מיני-סדרה |

קישורים חיצוניים
----------------

ויקישיתוף מדיה וקבצים בנושא **שאנון קיין** בוויקישיתוף

* שאנון קיין, במסד הנתונים הקולנועיים IMDb (באנגלית)
* שאנון קיין, באתר AllMovie (באנגלית)
* שאנון קיין, במסד הנתונים הקולנועיים KinoPoisk (ברוסית)

הערות שוליים
------------

1. ↑  John Liberty, Shannon Kane talks about Kalamazoo, her mother and goal of working with Quentin Tarantino (video), MLive, 11 June 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007435250605171
* GND: 1207393266
* LCCN: no2011132954
* VIAF: 182171569
* WorldCat: lccn-no2011132954

 |
**שואן מוריס** (בוולשית: **Siwan Morris**; נולדה ב-7 בפברואר 1976) היא שחקנית תיאטרון, טלוויזיה וקולנוע ולשית, הידועה בעיקר מהופעתה בדרמת נעורים סקינס ששודרה בערוץ E4, בין היתר ידועה בוויילס בזכות הופעתה בהפקות טלוויזיה וקולנוע וגם בהצגות בשפה הוולשית.

ביוגרפיה
--------

מוריס נולדה בגלינית' שבמחוז ניית' פורט טלבוט אשר בדרום ויילס ולמדה משחק באוניברסיטה המטרופוליטנית של מנצ'סטר. בשנת 2001 היא השתתפה בתוכנית הריאליטי-טיולים האמריקאית "Scariest Places on Earth". בשנת 2002 השתתפה בדרמת המשטרה The Bill, בנוסף שחקה בתפקיד אורח כדמות סאבין בסדרת הדרמה הרפואית "Casualty". בשנת 2007 היא השתתפה פעם שנייה בתפקיד אורח בסדרה Casualty בתור קולין קולמן. באותה שנה היא גלמה תפקיד ראשי בעונה הראשונה של דרמת הנעורים סקינס את הדמות אנג'י, המורה לפסיכולוגיה במכללת Roundview ובעונה שנייה חזרה בתפקיד אורח. בשנת 2013 גלמה את לוסי בסרט המדע הבדיוני "The Machine". בשנת 2014 השתתפה בתפקיד אורח בדרמה הרפואית של רשת BBC הולבי סיטי בדמות הולי סינגלטון, בנוסף היא גלמה את אמה של מייב בסדרה דוקטור הו. בשנת 2019 שחקה בתפקיד אורח של רוז בשני פרקים באופרת הסבון איסטאנדרס ששודרה ב-BBC.

היא דוברת ולשית ואנגלית כשפת אם.

קישורים חיצוניים
----------------

* שואן מוריס, ברשת החברתית אקס (טוויטר)
* שואן מוריס, במסד הנתונים הקולנועיים IMDb (באנגלית)
* שואן מוריס, באתר MusicBrainz (באנגלית)
* שואן מוריס, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 6f8bea32-e29b-478e-8144-3c11ff3812a2
* NLP: a0000002453877
* VIAF: 302098938
* WorldCat: viaf-302098938

 |
**דניאלה סמרי** (נולדה ב-15 במאי 1985) היא עיתונאית מגישת טלוויזיה ושדרנית רדיו ישראלית.

ביוגרפיה
--------

את השירות בצה"ל עשתה בחטיבת דובר צה"ל.

סיימה תואר ראשון בתקשורת בהצטיינות ותואר שני בממשל עם התמחות בתקשורת פוליטית, שניהם במרכז הבינתחומי הרצליה.

קריירה
------

בשנים 2007–2008 שימשה בתפקידי עורכת, כתבת שטח, ומגישת מבזקים ועורכת הספורט ONE. בעונת 2008/2009 בליגת העל בכדורגל הייתה דוברת מועדון הכדורגל בני יהודה תל אביב.

בשנים 2009–2011 הייתה שדרנית קווים בערוצי הספורט של צ'רלטון.

בשנים 2010–2013 הגישה את מהדורת חדשות הספורט המרכזית בערוץ הטלוויזיה ONE, והייתה שותפה בבימוי ועריכת כתבות וראיונות שטח.

בשנים 2012–2013 הגישת פינת "סיכום השבוע בספורט", בתוכנית "העולם הבוקר" של רשת מדיה בערוץ 2.

ב-2014 שימשה חברת פאנל בעונה החמישית של התוכנית חדשות הבידור, ובאותה שנה הגישה את שידורי מונדיאל 2014 באולפן ynet.
בשנים 2014–2017 הייתה חברת פאנל בתוכנית "עושים סדר" ששודרה בערוץ 2.

בשנים 2015–2018 הגישה תוכניות וכתבות בתחומי אקטואליה, כלכלה וצרכנות בערוץ 20. במקביל עבדה בערוץ הספורט, שם הגישה את התוכניות "מגרש פתוח", "תוכנית הבוקר", "שבת במגרש" ועוד. שימשה שדרנית קווים במשחקי ליגת העל בכדורגל, והנחתה פאנל במשדרי ליגת האלופות.

ב-2018 עברה סמרי לעבוד בתאגיד השידור הישראלי. היא הגישה תוכנית יומית באולפן המונדיאל של כאן 11, והיא בין השאר, מנחה שם לסירוגין את התוכניות חדשות הלילה וערב ערב בערוץ כאן 11. בנוסף היא מגישה את כל משחקי נבחרת ישראל בכדורגל.

במקביל החלה סמרי להגיש בערוץ קשת 12 את התוכנית השבועית "זמן תוצאות".

חיים אישיים
-----------

נשואה לעורך הדין גל חסון ולהם בנות-תאומות. מתגוררת בתל אביב.

קישורים חיצוניים
----------------

* דניאלה סמרי, במיזם "אישים" לתיעוד היצירה הישראלית
* כתבות ופרשנויות של דניאלה סמרי, באתר ערוץ הספורט
* דניאלה סמרי, באתר "יצוג1"
* דניאלה סמרי, ברשת החברתית פייסבוק

* דניאלה סמרי, ברשת החברתית אקס (טוויטר)

* דניאלה סמרי, ברשת החברתית אינסטגרם

הערות שוליים
------------

1. ↑  אלכסנדר כץ, דניאלה סמרי עוברת לתאגיד; תצטרף לצוות מגישי האקטואליה, באתר אייס, 20 באוגוסט 2018
2. ↑  רן בוקר, "אני נתקלת בפרצופים מופתעים כשאני מדברת על כדורגל", באתר ynet, 4 ביולי 2018
3. ↑  פרקי "זמן תוצאות" באתר מאקו
פירוש נוסף ערך זה עוסק בחלל בקרקע. אם התכוונתם למשמעות אחרת, ראו בור (פירושונים).
בור בקרקע
מנהול - בור מתוכנן לגישה לצנרת
**בּוֹר** הוא חלל בקרקע, טבעי או מעשי ידי אדם בעומק של לפחות מטר וחצי. חפירת בורות נחשבת למלאכה קשה, בעבר התבצעה באמצעות את או מעדר. בתחום החקלאי נחפרים בורות לשם נטיעת עצים וכן עבור אגירת מים. בתחום הבנייה נחפרים בורות גדולים על ידי מחפרון לשם יציקת יסודות או יצירת חללים תת-קרקעיים כגון חניון תת-קרקעי או בונקר. בורות יכולים להיווצר גם בדרך של קידוח (כגון קידוח נפט) או קידוח למטרות מחקר מדעי וכן לצורך קבורה. בור יכול להיווצר באופן טבעי כחלק מתהליכים קרסטיים של המסת סלע משקע או קרקע מלחית (בולען). בור פתוח ברשות הרבים מהווה סכנה ועל כן יש לסגור אותו, לגדר אותו ולשלטו בשלטי אזהרה. 

בהלכה, מושג הבור הוא אב-טיפוס לכל מִפגע דומם הנמצא ברשות הרבים, שבני אדם או בעלי חיים ההולכים שם עלולים להיפגע ממנו. 

הבור הטבעי העמוק ביותר הידוע הוא קמין קרסטי בעומק 516 מטרים בקרואטיה, שהתגלה באקראי ב-2004..

הבור העמוק ביותר מעשי ידי אדם הוא הקידוח הסופר-עמוק בחצי האי קולה שברוסיה, המגיע לעומק של 12,262 מטר. הבור נכרה בשנת 1989.

סוגי בורות
----------

* בולען - בור הנפער בקרקע באופן טבעי וספונטני
* בור הריגה (בגרמנית: Tötung Gruben) - שיטת רצח המוני בשימוש גרמניה הנאצית ומשטרים אחרים, בה נורים בני אדם לתוך בורות שנחפרו מראש
* בור יקוש - בור ממולכד בציר תנועה, המשמש לצורכי הגנה על מתחמים בעת לחימה או כפעולת התקפת גרילה או טרור
* בור מים - בור שנחצב למטרות איסוף ואגירת מי נגר עילי (מי גשמים בעיקר)
* מנהול - פתח גישה מתוכנן לשם גישה לצנרת תת-קרקעית כגון צנרת ביוב או כבלי תקשורת
* עמדת ירי או "שוחת שועל" - מחפורת בגודל המתאים לפחות ללוחם אחד על כלי נשקו

ראו גם
------

* החור הגדול - מכרה יהלומים תת-קרקעי פתוח בקימברלי שבדרום אפריקה, ונטען כי הוא הבור הגדול ביותר שנחפר בידי אדם בעבודת ידיים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **בור** |
| ויקישיתוף תמונות ומדיה בוויקישיתוף: **בור** |

* טים הורניאק, סיינטיפיק אמריקן, הבור העמוק ביותר בעולם, באתר ynet, 8 בינואר 2006

הערות שוליים
------------

1. ↑  מרק גלסמן, ניו יורק טיימס‏, התגלה החור העמוק בעולם, במקרה, באתר וואלה!‏, 19 באוגוסט 2004

|  |  |
| --- | --- |
| בקרת זהויות עריכת הנתון בוויקינתונים | 
* GND: 4391635-1

 |
**לאוניד קנייבסקי** (נולד ב-2 במאי 1939) הוא שחקן תיאטרון וקולנוע ישראלי-רוסי.

קריירה
------

קנייבסקי נולד בקייב שבאוקראינה הסובייטית וסיים את לימודיו במכללה לתיאטרון על שם וכטנגוב. בשנת 1968 הוא הצטלם בסרט יד היהלום. הוא זכה לפופולריות כלל ארצית בברית המועצות בעקבות השתתפותו בסדרת הטלוויזיה "החקירה מנוהלת על ידי ידענים" שהוקרנה החל משנת 1971 במשך מספר שנים.

קנייבסקי עלה לישראל ב-1990. בשנת 1994 הוא החל לשחק בישראל בתיאטרון גשר. ב-1997 כיכב את דמותו של קוליגין במחזה שלוש אחיות. ב-6 בינואר 1999 כיכב לאוניד את דמותו של אליקים במחזה אוכלים. בשנת 2001 השתתף בסרט "חתונה מאוחרת". ב1997 השתתף בתפקיד ראשי בסרט "נקמה יהודית". בשנת 2002 הוא שיחק בהצגה העבד המבוססת על הספר.

ב-30 במרץ 2013 כיכב לאוניד את דמותו של חיים במחזה כפר. בנוסף שיחק במחזות טרטיף, אדם בן-כלב, אידיוט, מויילר, העבד, ושושה.

בנוסף למשחק בישראל הוא מנחה סדרה בלשית בטלוויזיה הרוסית ומצטלם בסדרות טלוויזיה ברוסיה.

קישורים חיצוניים
----------------

ויקישיתוף מדיה וקבצים בנושא **לאוניד קנייבסקי** בוויקישיתוף
* לאוניד קנייבסקי, ברשת החברתית אינסטגרם
* לאוניד קנייבסקי, במיזם "אישים" לתיעוד היצירה הישראלית
* לאוניד קנייבסקי, במסד הנתונים הקולנועיים IMDb (באנגלית)
* לאוניד קנייבסקי, במסד הנתונים הקולנועיים KinoPoisk (ברוסית)
* לאוניד קנייבסקי, באתר Discogs (באנגלית)
* לאוניד קנייבסקי, באתר הבמה
* , באתר תיאטרון גשר

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15516836k (data)
* ISNI: 0000 0003 6041 7601
* LCCN: no2011166306
* SUDOC: 111875552
* VIAF: 222459849
* WorldCat: lccn-no2011166306

 |
**שרה מיילס** (באנגלית: **Sarah Miles**; נולדה ב-31 בדצמבר 1941) היא שחקנית קולנוע אנגלייה מועמדת פרס אוסקר לשחקנית הטובה ביותר ופרס גלובוס הזהב לשנת 1970 על הופעתה בסרט "בתו של ריאן".

ביוגרפיה
--------

נולדה בעיירה אינגטסטון שבאסקס, דרום מזרח אנגליה. אחיה של מיילס הוא הבמאי והמפיק מועמד פרס האוסקר כריסטופר מיילס. 
נרשמה בגיל 15 לאקדמיה המלכותית לאמנות הדרמה. לאחר שסיימה את לימודייה ביצעה את הופעת הפריצה שלה לצידו של לורנס אוליבייה בסרט "תנאי המשפט" אשר העמידה אותה לפרס באפט"א לפריצת השנה.
תפקידה השני בסרטו של ג'וזף לוסי "המשרת" הקנה לה מועמדות לפרס השחקנית הבריטית הטובה ביותר.
הופיעה בקומדיה "אנשים מופלאים במכונות מעופפות" בתור פטרישיה בתו של איל העיתונות הלורד רונסלי (רוברט מורלי).
התפרסמה לראשונה בארצות הברית ובעולם בזכות תפקידה בסרטו של מיכלאנג'לו אנטוניוני "יצרים" בתור פטרישיה שכנתו של צלם האופנה תומאס (דייוויד המינגס).

מיילס לקחה לאחר מכן מספר שנים של הפסקה מקולנוע כדי להתמקד בקריירה בתור שחקנית תיאטרון, חזרה כדי לשחק את הדמות הראשית בדרמה דייוויד לין "בתו של ריאן".
בסרט גילמה את הצעירה האירית המפונקת רוזי ראין וקיבלה מועמדויות לפרס אוסקר לשחקנית הטובה ביותר, פרס גלובוס הזהב ולפרס באפט"א לשחקנית הטובה ביותר בתפקיד ראשי.
קיבלה את מועמדותה השנייה לפרס גלובוס הזהב לשחקנית הדרמה הטובה ביותר על הופעתה בדרמה הספרותית "המלח שחזר מהים" בתפקיד האם החד הורית אן אוסבורן לצידו של קריס קריסטופרסון.
מיילס הופיעה בתפקיד משמעותי בפעם האחרונה בדרמת ההתבגרות הבריטית "תקווה ותהילה" בתור גרייס, אם המשפחה הבריטית רוואן. 

למיילס ילד אחד מנישואיה הכפולים למחזאי ולתסריטאי הבריטי זוכה האוסקר רוברט בולט, הזוג חי ביחד 38 שנים עד לפטירתו של בולט.

פילמוגרפיה
----------

* תנאי המשפט (1962)
* המשרת (1963)
* אנשים מופלאים במכונות מעופפות (1965)
* יצרים (1966)
* בתו של ריאן (1970)
* ליידי קארוליין לאמב (1972)
* השכיר (1973)
* תקוות גדולות (1974)
* האיש שאהב ריקודי חתולים (1974)
* המלח שחזר מהים (1976)
* התרדמה הגדולה (1978)
* כומר האהבה (1981)
* במלכודת הממבה (1981) Venom
* חף מפשע (1985)
* מרחץ אדים (1985)
* תקווה ותהילה (1987)
* נזק לבן (1987)
* מגע הקסם (1992)
* מלכת הרוח (1989)

קישורים חיצוניים
----------------

ויקישיתוף מדיה וקבצים בנושא **שרה מיילס** בוויקישיתוף

* שרה מיילס, במסד הנתונים הקולנועיים IMDb (באנגלית)
* שרה מיילס, באתר AllMovie (באנגלית)
* שרה מיילס, באתר Rotten Tomatoes (באנגלית)
* שרה מיילס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007460104305171
* BIBSYS: 98028513
* BNE: XX1319863
* BnF: cb139561822 (data)
* CANTIC: a11786371
* GND: 119500671
* ISNI: 0000 0000 6301 6836
* LCCN: n86138673
* NKC: xx0170319
* NLA: 35901331
* NLP: a0000002122759
* NTA: 073469181
* SNAC: w6n140ch
* SUDOC: 071243011
* Trove: 1138144
* VIAF: 22334263
* WorldCat: lccn-n86138673

 |
**טס הרפר**, נולדה בשם **טסי ג'ין וושהאם** (באנגלית: **Tessie Jean Washam**; נולדה ב-15 באוגוסט 1950) היא שחקנית קולנוע אמריקאית. מועמדת פרס אוסקר לשחקנית המשנה הטובה ביותר לשנת 1986 על תפקידה בסרט "פשעים שבלב", ולפני כן הייתה מועמדת לפרס גלובוס הזהב בשנת 1983 על תפקידה בסרט "רגעים קטנים של חסד".

ביוגרפיה
--------

הרפר נולדה בעיר ממות' ספרינג שבארקנסו לאד ולרוזמרי וושהאם.

החלה את דרכה במופעי תיאטרון לילדים ולמבוגרים.
הופיעה בתיאטרון מרכזי בטקסס לפני שנבחנה לתפקיד הפריצה שלה בדרמה "רגעים קטנים של חסד".
בסרט גילמה את רוזה לי, אלמנה שבעלה נהרג במלחמת וייטנאם המתחברת למוזיקאי האלכוהוליסט מאק סלדג' (רוברט דובאל).
בעבור הבכורה הקולנועית שלה הייתה מועמדת לפרס גלובוס הזהב.

בשנת 1986 שיחקה בקומדיית הפשע "פשעים שבלב" והייתה מועמדת לפרס אוסקר לשחקנית המשנה הטובה ביותר.
לאחר מכן הייתה שותפה לאחד הכשלונות הקולנועיים הגדולים ביותר במהלך שנות ה-80 "אישתאר".
גילמה את הבלשית במותחן הפשע של מרטין קמפבל "פרקליט במלכוד".

בשנות ה-90 לא הרבתה להופיע בסרטים והשתתפה רק בשני תפקידים: אמה של הנערה המתבגרת דניאל טרנט (ריס וית'רספון) בדרמה "האיש שעל הירח" והגברת הראשונה מטרת החיסול של הרוצח השכיר "התן" (ברוס ויליס) בסרט הפעולה המצליח "התן" .בשנת 1998 הצטרפה לעונה השלישית של הסדרה "מהדורה מוקדמת", שם שיחקה לואיז הובסון, אימו של גרי (קייל צ'נדלר). את תפקיד זה גילמה גם בעונה הרביעית והאחרונה. 

בשנת 2005 שיחקה בדרמה "צבי ים" בתור אליזבת' אוסטין אשתו של שר מקומי[דרושה הבהרה] בעיירה עדן שבצפון קרוליינה.
את תפקידה הגדול ביותר בשנים האחרונות עשתה הרפר במערבון של האחים כהן "ארץ קשוחה". בסרט גילמה את לורטה בל, אשתו של השריף (ג'ונס).
ב-2008 שיחקה בעשרה פרקים בסדרת הפשע "התרסקות" המבוססת על סרט הפשע המוצלח של פול האגיס, בסדרה גילמה את ונדי, אמו חולת הסוכרת של בו.

פילמוגרפיה
----------

* רגעים קטנים של חסד (1983)
* סילקווד (1983)
* פשעים שבלב (1986)
* אישתאר (1987)
* פרקליט במלכוד (1988)
* אבא מת והצוואה נעלמה (1990)
* האיש שעל הירח (1991)
* האקדח החדש שלי (1992)
* התן (1997)
* משאלה של ילד (1997) - סרט טלוויזיה
* עשירה ונוקמת (2000)
* מאחורי הערבה 2: הסיפור האמיתי של לורה אינגלס וילדר (2002) - סרט טלוויזיה של CBS
* צבי ים (2005)
* גשרים שבורים (2006)
* שבורה (2006)
* קרלה (2006)
* ארץ קשוחה (2007)
* להציל את שרה קיין (2007)
* נשק את הכלה (2008)
* קבור (2010)
* *Sunlight Jr.*‏ (2013)
* הבחור המושלם (2015)
* אל קמינו: שובר שורות - הסרט (2019)
* Burden‏ (2020)
* שעת ערב (2020)

קישורים חיצוניים
----------------

* טס הרפר, במסד הנתונים הקולנועיים IMDb (באנגלית)
* טס הרפר, באתר "אידיבי", מאגר הידע העברי לקולנוע ישראלי ועולמי
* טס הרפר, באתר AllMovie (באנגלית)
* טס הרפר, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007332463005171
* BNE: XX1177250
* BnF: cb13955482n (data)
* GND: 1123599742
* ISNI: 0000 0001 1476 8844
* LCCN: no96065381
* NKC: xx0152206
* NTA: 190167807
* SNAC: w6xs6r49
* VIAF: 86941529
* WorldCat: lccn-no96065381

 |
**לאו ג. קרול** **(Leo Gratten Carrol** ‏ 26 באוקטובר 1886 - 16 באוקטובר 1972) היה שחקן קולנוע, תיאטרון וטלוויזיה בריטי.

קורות חיים
----------

לאו גראטן קרול נולד בWeedom, בריטניה לקצין צבא קתולי שקרא לו על שם האפיפיור שהיה אז בתפקיד, לאו השלושה-עשר. הוא החל להופיע על הבמה ב-1912 אך רצה קריירה צבאית כאביו. במלחמת העולם הראשונה הוא לחם בצרפת, יוון וארץ ישראל שם נפצע ואושפז למשך שנתיים. לאחר זאת ויתר על קרייה צבאית וחזר לבמה שם המשיך להופיע בהצגות בברודוויי ובלונדון.

ב-1934 עבר להוליווד והחל לשחק בסרטים. סרטו הראשון היה Sadie McKee ‏ (1934) לצד ג'ואן קרופורד. הוא שיחק לרוב בתפקידים משניים.

ב-1939 שיחק באנקת גבהים, ב-1950 באבי הכלה לצד אליזבת טיילור וב-1951 שיחק בסרט "שועל המדבר: סיפורו של רומל" בתפקיד פלדמרשל גרד פון רונדשטט ובסרט "זרים ברכבת".
ב-1952 שיחק בהרע והיפה לצידו של קירק דאגלס, ב-1952 שיחק בשלגי הקילימנג'רו לצידו של גרגורי פק, ב-1955 שיחק בסרט "אנחנו לא מלאכים" לצידם של המפרי בוגרט ופיטר יוסטינוב ובטרנטולה. ב-1956 שיחק בסרט "הברבור" לצדה של גרייס קלי. ב-1961 שיחק לצד היילי מילס בסרט אבא מתארס, ב-1963 שיחק בסרט הפרס לצידו של פול ניומן וב-1965 ב"דירת הפגישות" לצידה של סנדרה די.

קרול שיחק בשישה סרטים בבימויו של אלפרד היצ'קוק:

* רבקה - (1940)
* חשד - (1941)
* בכבלי השכחה - (1945)
* משפט פאראדין - (1947)
* זרים ברכבת - (1951)
* מזימות בינלאומיות - (1959)

הוא שיחק גם בסדרות הטלוויזיה Topper ‏ (1953 - 1956) ו-The Man from U.N.C.L.E ‏ (1964 - 1968).

קישורים חיצוניים
----------------

ויקישיתוף מדיה וקבצים בנושא **לאו ג. קרול** בוויקישיתוף

* לאו ג. קרול, במסד הנתונים הקולנועיים IMDb (באנגלית)
* לאו ג. קרול, באתר AllMovie (באנגלית)
* לאו ג. קרול, במסד הנתונים הקולנועיים KinoPoisk (ברוסית)
* לאו ג. קרול, באתר find a grave
* לאו ג. קרול, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438021205171
* BIBSYS: 12070600
* BNE: XX4746204
* BnF: cb13949140n (data)
* CiNii: DA1646426X
* GND: 141561114
* ISNI: 0000 0001 1586 335X
* LCCN: n85151865
* NLA: 35418301
* NLK: KAC2020O6271
* SUDOC: 066774993
* Trove: 945771
* VIAF: 2662291
* WorldCat: lccn-n85151865

 |
פרוסות פסטרמה
**פָּסְטרַמָה** היא מוצר בשר מעושן, המוגש קר או חם ופרוס. ברוב העולם מכינים פסטרמה מבשר בקר. בישראל רווחת פסטרמה דלת שומן מבשר הודו ומבשר עוף.

דרך ההכנה
---------

להכנת פסטרמה כובשים נתח בשר במשרה של מי מלח ולאחר מכן מייבשים אותו, מתבלים בעשבי תיבול ותבלינים שונים כשום, פלפל שחור, פפריקה, מיורן ואחרים, ולאחר מכן מעושן הנתח. פרט לשימוש בפלפל ובעישון, התהליך דומה למדי לתהליך הכנת קורנד ביף. במטבח האמריקאי, המטבח הבריטי והמטבח היהודי נהוג להשתמש בחזה בקר, אשר מבושל בין שלב הכבישה לייבוש.

הפסטרמה במטבחי העולם
--------------------

שלא כמו בסגנון היהודי והאמריקאי, הדוגל בשימוש בבשר בקר שמן מהחזה, במסורת הרומנית רווח השימוש בבשר כבש או חזיר.

פסטרמה מוגשת לרוב בפרוסות קרות כמילוי לכריכים. המסורת של ה"דלי'ס" הניו יורקיים היהודיים דוגלת בהגשת הפסטרמה חמה בכריכי לחם שיפון עם סלט קולסלו ורוטב רוסי המכיל חזרת, מיונז, צלפים ופלפלים.

מקור השם
--------

מקור שם המאכל כפי הנראה בטורקית, שכן שפות בלקניות רבות כרומנית ובולגרית כוללות מילה זו. מהן הגיעה המילה ליידיש (פּאַסטראָמע) ורוסית, והתגלגלה לארצות הברית ולשפה האנגלית על ידי המהגרים היהודים מרומניה שהביאוה עמם בסוף המאה ה-19. המילון הגסטרונומי ליידיש של ד"ר מ. שכטר והמילון האטימולוגי הרשמי לרומנית (Dicţionarul explicativ al limbii române) מגדירים שורשי מילה זו ב"בסטירמה" הטורקית ("בשר כבוש" בטורקית), ואכן קיים במזרח התיכון ובארמניה מאכל דומה הקרוי "בסטורמה". האזכורים הראשונים של "פסטרמי" באנגלית הם אודות חנות בבעלות יהודית המוכרת את המוצר בעיר ניו יורק ב-1887.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פסטרמה** |
| ויקישיתוף תמונות ומדיה בוויקישיתוף: **פסטרמה** |
**ננסי אן אולסון** (באנגלית: **Nancy Ann Olson**; ‏נולדה ב-14 ביולי 1928) היא שחקנית אמריקאית, מועמדת פרס אוסקר לשחקנית המשנה הטובה ביותר לשנת 1950 על הופעתה בתפקיד בטי שייפר בסרט "שדרות סאנסט". שיחקה בסרטים "הפרופסור המפוזר" ו"זעקת הקרב".

ביוגרפיה
--------

אולסון נולדה במילווקי. בתם של אוולין והנרי אולסון.
אולסון חתמה בתחילת הקריירה שלה חוזה עם חברת ההפקה "סרטי פרמאונט" והתגלתה לראשונה בשנת 1950 בדרמה האפלה של בילי ויילדר "שדרות סאנסט", בה שיחקה בתור השחקנית בטי שייפר והועמדה לפרס אוסקר לשחקנית המשנה הטובה ביותר.
אולסון שהופיעה בסרט לצידו של כוכב הקולנוע ויליאם הולדן שיחקה איתו בהמשך שנות ה-50 גם בסרטים "נערה בשביל ג'ו" של מייקל קורטיז ו"פקודת צוללת" של ג'ון פארו. היא שיחקה בסרט זעקת הקרב בבימויו של ראול וולש לפי רומן המלחמה "זעקת הקרב של לאון יוריס" ולצידו של ג'ון ויין במותחן הפוליטי "ג'ים מקליין הגדול".

בשנות ה-60 שיחקה אולסון בהפקות וולט דיסני המצליחות "הפרופסור המפוזר" של רוברט סטיבנסון בתפקיד בטסי קרליסל המאורסת לפרופסור נד בריינרד, בסרט ההמשך שיצא בעקבותיו "הבן של פלאבר" וב"פוליאנה.
את תפקידיה האחרונים שיחקה אולסון באופרת הסבון "Paper Dolls" ובסרטו של ארתור הילר "לעשות אהבה".

אולסון פרשה ממשחק פעיל בשנות ה-80 וחזרה רק לשני תפקידים קטנים, בעיבוד הקולנועי המודרני לסרט המפורסם שלה "הפרופסור המפוזר" בשנת 1997 ואורח בסדרה "Big Love". בשנת 2014 השתתפה אולסון בסרטו של בנה הקולנוען כריסטופר לווינגסטון "Dumbbells".

אולסון היא אם לשלושה ילדים משתי מערכות נישואיה: שתי בנות מנישואיה הראשונים לפזמונאי אלן ג'יי לרנר שנמשכו 7 שנים עד לגירושין ובן אחד מנישואיה לאיש העסקים ונשיאה לשעבר של חברת התקליטים "קפיטול רקורדס" אלן לווינגסטון.

פילמוגרפיה נבחרת
----------------

* פיקניק קנדי (1949)
* שדרות סאנסט (1950)
* תחנת איחוד (1950)
* מר מוזיקה (1950)
* נערה בשביל ג'ו (1951)
* פקודת צוללת (1951)
* ג'ים מקליין הגדול (1952)
* כל כך גדול (1953)
* הבחור מאוקלהומה (1954)
* זעקת הקרב (1955)
* פוליאנה (1960)
* הפרופסור המפוזר (1961)
* הבן של פלאבר (1963)
* סמית'! (1969)
* שמח בשלג (1972)
* נמל תעופה 1975 (1974)
* לעשות אהבה (1982)

קישורים חיצוניים
----------------

ויקישיתוף מדיה וקבצים בנושא **ננסי אולסון** בוויקישיתוף

* ננסי אולסון, במסד הנתונים הקולנועיים IMDb (באנגלית)
* ננסי אולסון, באתר "אידיבי", מאגר הידע העברי לקולנוע ישראלי ועולמי
* ננסי אולסון, באתר AllMovie (באנגלית)
* ננסי אולסון, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007440255305171
* BNE: XX4932022
* BnF: cb14212559s (data)
* GND: 1168017653
* ISNI: 0000 0001 1769 2435
* LCCN: n86138302
* NTA: 408548401
* SNAC: w6v70d39
* SUDOC: 249420201
* VIAF: 70418998
* WorldCat: lccn-n86138302

 |
**תיאה לואיס גיל** (באנגלית: **Thea Louise Gill**; נולדה ב-5 באפריל 1970) היא שחקנית קנדית שנודעה בשל תפקידה בסדרת הדרמה הטלוויזיונית הפופולרית "הכי גאים שיש" (בגרסה האמריקנית) בתור לינדזי פיטרסון.

ביוגרפיה
--------

גיל נולדה וגדלה בוונקובר ולמדה 12 שנים בבית ספר פרטי לבנות.

לאחר שסיימה היא למדה באוניברסיטת יורק בטורונטו. בזמן לימודיה באוניברסיטה היא פגשה את בעלה לעתיד, במאי תיאטרון ואקדמאי, בריאן ריצ'מונד. בשנת 1992 סיימה את לימודי התיאטרון באוניברסיטה בהצטיינות, התגוררה בטורונטו ובילתה את השנים הבאות בעבודה בהפקות תיאטרון, פרסומות ותפקידים קטנים בקולנוע ובטלוויזיה.

הפריצה הגדולה שלה הגיעה בשנת 2000 כשנבחנה וקיבלה את התפקיד של לינדזי פיטרסון ב"הכי גאים שיש". היא המשיכה בתפקיד זה במשך 5 עונות בשנים 2000–2005. עם סיום הסדרה תיאה המשיכה את עבודתה בתיאטרון, בטלוויזיה ובסרטים. בשנת 2006 היא הצטרפה לקאסט המקורי של סדרת הטלוויזיה "מפרץ דנטה" בהפקת "Here!" את דמותה של דיאנה צ'יילדס.

בשנת 2017 שיחקה בקומדיית הדרמה של הבמאי מייק מיילס, "נשות המאה ה-20".

בנוסף לעבודתה כשחקנית, גיל היא גם זמרת ג'אז והיא מופיעה במועדוני לילה ובספינות שיט.

חיים אישיים
-----------

גיל נשואה לבריאן ריצ'מונד. היא הצהירה בראיונות שהיא מחשיבה את עצמה כבי-סקסואלית. היא מתגוררת בוויקטוריה, קולומביה הבריטית שבקנדה ויש לה שני ילדים חורגים ושני נכדים חורגים.

כשהיא נשאלה על המשחק שלה בתור דמות לסבית היא אמרה: "באופן אישי, אני לא רואה את זה כמשהו מאוד מתוח בשבילי. אני באמת לא! הרבה אנשים מפרשים את זה כבי-סקסואליות ויכול להיות שזה מה שזה." היא אמרה במגזין "Curve", "ברמה האנושית והרגשית אני מוצאת שהקו בין גיי, סטרייט וביסקסואל הוא מאוד דק. בשבילי, הכל זה אהבה".

קישורים חיצוניים
----------------

ויקישיתוף מדיה וקבצים בנושא **תיאה גיל** בוויקישיתוף
* אתר האינטרנט הרשמי של תיאה גיל

* תיאה גיל, במסד הנתונים הקולנועיים IMDb (באנגלית)

* תיאה גיל, באתר AllMovie (באנגלית)

* תיאה גיל, במסד הנתונים הקולנועיים KinoPoisk (ברוסית)
* ריאיון עם תיאה גיל

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5561879
* BnF: cb14608183g (data)
* GND: 139862358
* ISNI: 0000 0001 1934 5090
* LCCN: no2003038369
* SUDOC: 162542275
* VIAF: 51940837
* WorldCat: lccn-no2003038369

 |